Workshop 
Hry pre nevidiacich
Únia nevidiacich a slabozrakých Slovenska

Počítačový tábor reSET 
5. ročník
Ždiar, 2013

Lektor workshopu - Ondrej Rosík

			obsah

Úvod
1. Road to rage
1.1 Inštalácia a nastavenie
1.3 spustenie hry
2. SWAMP
2.1 Inštalácia
2.2 prvé spustenie
2.3 hráme offline
2.4 Hráme Online
Záver

	Úvod

	Na tomto workshope sa budeme hrať. Ukážeme si dve multyplayerové hry vytvorené špeciálne pre nevidiacich.

	1. Road to rage

	Je to tzv. first person shooter. Hrať môže viacero hráčov. Cieľom je na mape hľadať zbrane. Hráči strieľajú po sebe a úlohou je prežiť.
	Stránka programu: www.dragonapps.org

	1.1 Inštalácia a nastavenie

	Spustite súbor stiahnutý zo stránky. Ako jazyk inštalácie vyberte češtinu.
	Zobrazí sa okno s dokumentáciou. Vyberte možnosť souhlasím a aktivujte tlačidlo další.
	V Ďalšom okne môžete nastaviť priečinok, do ktorého sa hra nainštaluje.
	Po stlačení tlačidla další sa objaví začiarkávacie pole Nevytvářet složku v nabídce start.
	V Ďalšom okne môžete rozhodnúť, či chcete mať odkaz na program na pracovnej ploche.
	Po spustení hry z plochy alebo ponuky štart sa ozve intro, to môžeme zrušiť medzerníkom. Ak program spúšťate prvý krát, zobrazí sa séria uvítacích hlásení. Hlásenia prehrávame klávesom enter. Posledná otázka je, či chcete tutoriál (would you like to go through the tutorial)? Môžete dať no (nie). Následne sa objaví správa servera. To je správa, ktorú dáva na server autor hry.
	Teraz by ste mali byť v hlavnom menu. Na pohyb po položkách použite šípky vľavo a vpravo. Položku aktivujete enterom.
	V hlavnom menu sú možnosti:
	Exit game: ukončí program
	Options (možnosti): tu sa dajú meniť nastavenia:
	Aktivujte túto položku klávesom enter.
	Nick name: Tu môžete nastaviť svoje meno. Môžete si vymyslieť hocijaké meno. Toto meno budú ostatní vidieť na serveri. Stlačte enter a na výzvu zadajte vašu prezývku.
	Voice: v hre môžete okrem klasického chatu používať aj pripravené správy. Tu si môžete nastaviť hlas, ktorým sa budú tieto správy oznamovať. Môžete teda vykrikovať niečo ako „ahoj“ a podobne.
	Default team: Toto má zmysel nastaviť len ak hráte vo viacerých tímoch. Dá sa to ale urobiť aj počas hry.
	Number of players in offline mode: Zbytočnosť, offline režim v hre dávno nie je.
	Radar name announce: rozhoduje, či bude oznamované meno hráča, ktorý je na blízku, teda meno toho, koho máte na muške. Možnosti sú áno (on) a nie (off). Odporúčam zapnúť.
	Radar beeps: Určuje, či bude radar pípať ak je v blízkosti nejaký hráč. Možnosti sú opäť áno alebo nie.
	Render distance: Určuje, na akú diaľku budete počuť objekty. Odporúčam nechať na normal.
	Render speed: priznám sa, netuším a dokumentácia v tomto smere absentuje, takže necháme ako je.
	Speech method: Tu môžeme nastaviť, či chceme ako hlasový výstup použiť čítač obrazovky alebo sapi5.
	Go back: vráti nás do menu.

1.3 spustenie hry

	Ďalšia položka v hlavnom menu je start. Po jej vyvolaní sa dostaneme do menu s nastaveniami servera. Najčastejšie budete asi chcieť použiť niektorý z verejných serverov. Do zoznamu serverov sa dostanete položkou server list. V zozname serverov si následne jeden vyberiete.
	Ak sa chcete pripojiť na iný server, budete potrebovať IP adresu a port. Môžete tiež vytvoriť vlastný server, popis ako na to nájdete anglicky v súbore releasenotes.txt v hlavnom adresári hry.
	Po pripojení na server sa ocitnete na mape. Na mape môžu byť rôzne miestnosti a objekty. Objekty typu hrajúci televízor, spiaci muž, kvapkajúca voda a podobne slúžia len na doplnenie atmosféry a prípadne pre zjednodušenie orientácie. Z miestnosti do miestnosti prechádzate, ako inak, cez dvere (väčšinou sa nedajú prehliadnuť, sú asi dosť zhrdzavené).
	Na mape určite nájdete:
	Náboje a zbrane. Reprezentuje ich krátke pípanie.
	zdravie: hlboký tón
	Tzv. hard damage, teda aká si dočasná nadmerná sila: Reprezentuje ju bzučanie.
	Klávesové a myšacie skratky:
	Q: otočenie o 90 stupňov doľava.
	E: otočenie o 90 stupňov doprava.
	Na otáčanie sa dajú použiť aj šípky. Pohyb prstom po touchpade alebo pohyb myšou robí menšie otočenia. Ak ste práve zistili, že čosi také ako myš máte, niekedy si to skúste, dá sa tým lepšie zamerať objekty, prípadne aj hráčov.
	A: úkrok doľava.
	j: úskok doľava (tak sa to píše, ale je to asi skôr úskok po diagonále).
	D: úkrok doprava.
	L: úskok doprava (to isté ako pri úskoku doľava).
	Medzera: vyskočiť (údajne sa dá takto vyhnúť letiacim guľkám).
	šípka hore alebo W: dopredu.
	Šípka dolu alebo s: dozadu.
	Alt: ak držíte tak bežíte. Teda alt+šípka hore beží dopredu.
	Klávesy na hornom rade - každá reprezentuje jednu zbraň.
	Prvé dve zbrane na hornom rade sú päsť a mačeta. Nepotrebujú náboje, majú však malý dosah. Čím bližšie je zbraň k pravému okraju horného radu, tým je silnejšia.
	Ctrl alebo ľavé tlačidlo myši: vystreliť.
	Shift alebo pravé tlačidlo myši: nabiť.
	Z: oznámi smer otočenia.
	Tabulátor: povie štatistiku.
	B: Povie aktuálne súradnice na mape.
	X: povie počet nábojov pre aktuálnu zbraň.
	C: Povie počet zásobníkov pre aktuálnu zbraň.
	H: Povie stav zdravia v percentách.
	/: napísať správu.
	pravá zátvorka: prečíta nasledujúcu správu v histórii.
	Ľavá zátvorka: Prečíta predchádzajúcu správu v histórii.
	Shift+ľavá zátvorka: prvá správa v histórii.
	Shift+pravá zátvorka: Posledná správa v histórii.
	Skratiek hádam stačilo, ešte existujú pripravené hlasové príkazy, tie sú takisto popísané anglicky v súbore releasenotes.txt.
	Skúste sa poprechádzať po mape. Pre začiatok to pôjde najlepšie šípkami. Mali by ste skúsiť nájsť nejaké zbrane a zdravie. Cestou ale možno stretnete iného hráča. Mali by ste počuť jeho meno a takisto vysoký tón. Šípkami prípadne myšou skúste zvuk radaru vycentrovať na stred. Potom by malo stačiť už len Shift a ctrl.
	Ak zomriete, do hry sa vrátite stlačením klávesu enter.
	Kedykoľvek môžete použiť chat. Všetko, čo napíšete, sa zobrazí ako správa ostatným.
	ak by ste chceli zistiť, ako dlho ste pripojení, ako správu do chatu napíšte /uptime.
	Počas hry sa môže časom zmeniť mapa. Toto nastavuje ten, kto spúšťa server. Program na zmenu upozorní a je potrebné sa znovu pripojiť.

	2. SWAMP

	SWAMP je multyplayerová hra. Cieľom je ničiť zombíkov, hľadať zbrane a plniť rôzne úlohy či misie. Body získavate za predaj zbraní a predmetov nájdených na mape, za splnenie misie a samozrejme zabíjaním zombíkov. Za body si následne môžete kupovať lekárničky, brnenie a podobne. Hra má prepracované zvuky a množstvo máp. Ovládanie myšou je naozaj potrebné.

	2.1 Inštalácia

	Stiahnite hru z adresy http://www.kaldobsky.com/audiogames/Swamp.zip a rozbaľte  ju do ľubovoľného priečinka.
	Ak používate Windows XP, skočte rovno na kapitolu 2.2, ak používate Windows 7 alebo Vista, čítajte ďalej:
	V adresári programu Swamp nájdite súbor windowsXX.bat pričom XX je 64 alebo 32 bitový systém (podľa toho, aký systém používate). Vyvolajte na ňom kontextové menu a aktivujte položku spustiť ako administrátor. Toto spôsobí zaregistrovanie potrebných knižníc.

	2.2 prvé spustenie

	Z priečinka Swamp spustite súbor swamp.exe. Ozve sa „Welcome to Swamp, version 2.9 by Aprone“ (Vitajte v hre Swamp, verzia 2.9 od Aprona).
	Ak k vám hovorí hlas, ktorý ste doteraz v živote nepočuli, tabulátorom môžete zmeniť hlasový výstup (podporuje JAWS aj NVDA).
	Teraz sme v hlavnom menu. Postupne si vysvetlíme význam jednotlivých možností. Najprv je potrebné prijať licenčné podmienky. Celý dokument je anglicky v súbore user agreement.txt (vyberám podstatné časti):
	- Autor Jeremy Kaldobsky nie je zodpovedný za škody, ktoré program spôsobí vo vašom počítači
	- autor má právo zablokovať prístup na server ak zistí, že používate viacero účtov, pokúšate sa externými aplikáciami modifikovať účet na serveri alebo ak spamujete ostatných hráčov na chate.
	- Je tiež zakázané upravovať mapy a podeliť sa o svoje heslo k účtu.
	Licenciu schválime aktivovaním položky „You have not yet agreed with the Swamp User Agreement.“ (zatiaľ ste nesúhlasili s licenčnými podmienkami).
	Teraz si vytvoríme meno a heslo. Nájdite položku „press enter, to set your name“ (pre nastavenie mena stlačte enter). Stlačíme teda Enter a napíšeme meno, pod ktorým budeme na serveri. Toto meno sa bude zobrazovať aj ostatným v chatoch a pri zobrazení, kto je online. Meno by nemalo obsahovať medzery, server zvláda diakritiku.
	Následne si nastavíme heslo. Nájdite položku „Press enter to set your password“ (Pre nastavenie hesla stlačte enter). Položku potvrdíme a zadáme heslo.
	pozrime si ešte ďalšie možnosti:
	Multyplayer game (online hra): týmto spustíme online hru.
	Custom maps: Offline režim.
	Campaigns: rôzne adventúry vytvorené inými používateľmi.
	Load previously saved campaigns: načítať rozohratú adventúru.
	Voice: hlas, ktorým môžete v hre vykrikovať veci typu „ahoj“ a podobne.
	Stereo sound test: Otestuje, či nemáte naopak slúchadlá. Zvuk ide zľava doprava.
	Set sound output device: Ak máte viacero zvukových kariet, môžete nastaviť tú, ktorú chcete používať (týka sa len zvukov hry a prípadne sapi výstupu). Vyžaduje reštart programu.
	No graphics:  prepína grafický režim (vraj to môžu hrať aj vidiaci, neoverené, pre nevidiacich odporúčam vypnúť, nebude to zaťažovať počítač).
	Mouse sensitivity: Nastavenie reakcie myši, odporúčam nechať na default, ak by sa vám zdalo, že myš reaguje pomaly, skúste nastaviť na high alebo highest.
	You've put in: ukazuje čas, ktorý ste nad hrou strávili.
	Exit: skonči.

	2.3 hráme offline

	Aby sme sa zorientovali na mape a vyskúšali si, ako to celé funguje, skúsime si offline hru. Táto slúži na testovanie máp, môžete si napr nastaviť, či sa vám majú pliesť do cesty zombíci, či chcete byť vyzbrojení a podobne. Z menu hry vyvoláme položku Custom maps.
	otvorí sa menu s nastaveniami. Keďže sa potrebujeme s hrou zoznámiť, urobíme pár nastavení. Položku Zombies set (počet zombíkov) nastavte stláčaním enteru na 50. Tým zaistíme, že na mape bude len 50 zombíkov.
	Hru spustíme aktivovaním položky launch map.
	Mali by ste byť v tzv. bezpečnej zóne. Tu sa dajú kupovať a predávať predmety, je možné sa tu liečiť a hlavne, neotravujú tu zombíci.
	V hre budete potrebovať tieto skratky:
	otáčanie - pohyb myši vľavo či vpravo. Pozor - pohyb myši, čiže posúvanie, nie otáčanie myši okolo svojej osi.
	Pravé tlačidlo myši - Pohyb vpred
	 A - úkroky vľavo (pomalšie ako chôdza vpred)
	 D - úkroky vpravo (pomalšie ako chôdza vpred)
	 S - Chôdza vzad (pomalšie ako chôdza vpred)
	 W - Ohlásenie smeru pohľadu
	 shift + A - Otočka o 45 stupňov doľava
	 shift + D - Otočka o 45 stupňov vpravo
	 shift + W Prepínanie medzi behom a chôdzou
	 šípky - radar - stlačením šípky sa aktivuje radar v určenom smere - obsiahne asi 180 stupňov
	 E - Celoplošný radar
	 shift + šípky - Smerový radar - pri stlačení šípky s klávesom shift bude radar skúmať oblasť len v danom smere, nebude skúmať širšiu oblasť
	 medzerník - zrušenie radaru - Jeho opätovné stlačenie aktivuje posledný použitý radar
	 Klávesy s číslami (pod funkčnými klávesmi) so shiftom -Navigačné majáky. Opätovné stlačenie zruší sledovanie (vysvetlíme si neskôr)
	 B - Ohlásenie smeru a vzdialenosti od majáka
	 V - Ohlásenie oblasti, kde sa práve nachádzate
	 shift+V - ohlásenie aktuálnych súradníc
	shift + medzerník - prepína navádzanie v budovách
	 Ľavé tlačidlo myši - Streľba / útok
	 R - dobitie zbrane
	 shift +R vybitie
	 T - prepínanie režimu zbrane
	 Klávesy s číslami (pod funkčnými klávesmi) - Výber zbrane
	Z - Ohlásenie stavu munície pre vybranú zbraň
	X - Ohlásenie zdravia a brnenia
	C - Ohlásenie počtu zabitých zombíkov, presnosti a celkového počtu výstrelov
	shift + C - Ohlásenie stavu reputácie, levelu a skúseností
	q - ohlásenie aktuálnej úlohy
	? - Otvorí dialóg pre napísanie správy
	. - Prejde na predchádzajúcu správu
	, - prejde na nasledujúcu správu
	 ALT +? - Prepína vysielačku (zapnuté / stlmené / vypnuté)
	shift +. - Prejde na nasledujúci kanál
	 shift +, - prejde na predchádzajúci kanál
	 klávesy [a] - čítanie herných správ (nie chatu)
	pre ostatné skratky pozrite časť záver

	Stále sme v bezpečnej zóne. Ak chceme zistiť, aké miestnosti sú na mape, môžeme si popozerať majáky. Stláčajte shift+klávesy na hornom rade klávesnice. Ak chceme opustiť bezpečnú zónu, aktivujeme prvý maják skratkou shift+;. Maják počujeme pípať. Pre zistenie smeru stlačíme písmeno b. Ozve sa „go west 10 tiles“ (choďte západne 10 krokov).
	skratkou shift+a alebo shift+d nastavíme smer. Môžeme sa teda pohnúť dopredu pravým tlačidlom myši. Rýchlosť pípania sa zrýchľuje. Skôr, než opustíte bezpečnú zónu, mali by ste si pripraviť zbraň. Na začiatku máte dostupnú sekeru a pištoľ  glock 19. Sekera je pod číslom 1, pištoľ pod číslom dva. Máte tiež lekárničky, ktoré sú pod znakom ;. Sekeru netreba nabíjať, pištoľ áno (skratkou r) a takisto treba pripraviť aj lekárničku. Takže vyberte lekárničku a stlačte r, to isté spravte aj vybratím a nabitím glock 19. Všimnite si, že sa nabíja nábojmi 9 MM. Do rôznych zbraní idú rôzne náboje. Zbraň sa automaticky nabije potrebnými nábojmi, ak nejaké máte.
	Keď pôjdete stále na sever, opustíte bezpečnú zónu, čo si všimnete, lebo sa zmení povrch, po ktorom pôjdete. 	Vonku už asi striehnu nejakí zombíci. Pomocou myšky skúste nejakého zamerať na stred a vystreľte ľavým tlačidlom myši. Ak kliknete ľavým tlačidlom myši na lekárničke, vylieči vás o 20 percent.

	Skúste sa dostať napríklad na pumpu. Tá je pod číslom 1. Cestou sledujte písmenom b smer, ktorým máte ísť.
	Ak počujete bzučanie, myškou alebo pomocou shift+a a d zamerajte bzučanie na stred a približujte sa k nemu. Môže to byť nejaká nová zbraň, náboje alebo lekárnička.
	V ceste vám môžu zavadzať múry alebo odstavené autá, ktoré treba obchádzať. Musíte sa otočiť, skúsiť obísť múr a pokračovať v ceste. Skúste sa pohrať s radarmi. Vysoký tón určuje voľný prechod, nízky prekážku.
	Skúste si pozrieť nejaké miestnosti a zistite, ako najlepšie strieľať.

	2.4 Hráme Online

	hra online je veľmi podobná, avšak nazbierané body môžete aj využiť na nakupovanie predmetov, môžete tiež plniť úlohy a misie. Do online hry sa dostanete aktivovaním položky multyplayer. Online hra po prvom spustení začína v bezpečnej zóne. V budúcnosti sa po prihlásení dostanete tam, kde ste hru opustili.
	Najprv budete potrebovať nejaké body, takže skúste pobehať po mape, zabíjať zombíkov a hľadať nejaké zbrane či náboje.
	Ak chcete niečo z toho, čo ste našli predať (napríklad náboje, ktoré zatiaľ nepotrebujete), choďte do bezpečnej zóny a stlačte enter. Následne vyberte položku donate equipment (darovať). Tu môžete vybrať, čo chcete darovať. Stlačte enter a zadajte množstvo.
	Ak máte dostatok bodov, môžete si aj niečo kúpiť. Funguje to podobne, len z menu v bezpečnej zóne vyberte get equipment (získať).
	po návrate do bezpečnej zóny sa automaticky liečite, teda nemusíte použiť lekárničku.
	Ak na mape zomriete, stratíte všetko okrem reputácie.

	Najrýchlejšia cesta, ako získať body v prvých leveloch je plnenie úloh. Aby ste mohli nejakú úlohu splniť, potrebujete 25 bodov. Za splnenie získate 250 bodov. V menu v bezpečnej zóne aktivujte položku „accept a quest“ (požiadať o úlohu). Zadanie si môžete hocikedy prečítať písmenom q. Podľa zadania by ste mali ísť niekam a nájsť nejaký predmet. Predmet signalizuje pravidelné pípanie. Po nájdení predmetu sa vráťte do bezpečnej zóny a darujte ho. Pozor, úlohu musíte splniť na jedno prihlásenie, teda po reštarte sa úloha stratí.

	Záver

	odborníkom na tieto hry je Vojta Polášek, odporúčam pozrieť tieto články. Road to rage:
	http://vojtapolasek.eu/2012/07/nastupte-cestu-vravy-se-hrou-road-rage/
	Swamp:
	http://vojtapolasek.eu/2012/01/swamp-1-8-beta-joined-forces/
	Tu nájdete aj preklad do hry Swamp. V tomto návode som uvádzal anglické popisy, lebo preklad v čase písania workshopu nie je kompletný.
	p.s. Nezabudnite, že občas treba aj jesť a spať.